
Katastriüksuste sihtotstarvete
alaliikide ja numberkoodide muutmine

1. Asjaolud ja menetluse käik
23.10.2008 võttis Vabariigi Valitsus vastu määruse nr 155 „Katastriüksuse sihtotstarvete liigid ja nende määramise kord”, millest tulenevalt on kohalik omavalitsus kohustatud määrama sihtotstarbed.
Seega, varem kehtinud Vabariigi Valitsuse 24.01.1995.a määrus nr 36 Katastriüksuse sihtotstarvete liikide ja nende määramise aluste kinnitamine on tunnistatud kehtetuks ja eelnevalt määratud  katastriüksuse sihtotstarvete alaliigid ja numberkoodid vajaksid muutmist.
Katastripidaja (Maa-amet) saatis 28.11.2008 kohalikule omavalitsusele kirja lisatud nimekirjaga katastriüksustest, milles palutakse määrusest tulenevad sihtotstarbed määrata nelja kuu jooksul- seega hiljemalt 1.aprilliks 2009.

2. Õiguslikud alused
2.1 Vastavalt Maakorraldusseaduse § 3 lõikele 1  kuulub maakorralduse läbiviimine linna territooriumil kohaliku omavalitsuse pädevusse.
2.2 Vabariigi Valitsuse 23.10.2008. a määrusega nr 155 kehtestatud kord sätestab katastriüksuse sihtotstarvete liigid ja reguleerib nende määramist.

2.3 Katastriüksuse sihtotstarvete liigid ja nende määramise kord § 2 lõik 1 sätestab, et   kohalik omavalitsus määrab või muudab (edaspidi määrab) sihtotstarbe kinnisasja omaniku taotluse alusel. Kui sihtotstarbe määramise vajadus tuleneb õigusaktidest, määrab kohalik omavalitsus sihtotstarbe omal algatusel. 

2.4 Kohaliku omavalitsuse korralduse seaduse § 22 lõike 2 alusel otsustab kohaliku omavalitsusüksuse või kohaliku omavalitsusorgani pädevusse antud küsimusi kohaliku omavalitsuse volikogu, kes võib delegeerida nende küsimuste lahendamise valitsusele.

3. Otsus
3.1 Vabariigi Valitsuse 23.10.2008.a. määrusega nr 155 kehtestatud Katastriüksuse sihtotstarvete liigid ja nende määramise korra alusel määrata uued katastriüksuste sihtotstarvete alaliigid ja numberkoodid  vastavalt lisatud tabelile (lisa1).
4. Rakendussätted
4.1  Otsus jõustub teatavakstegemisest.

4.2  Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

